средство е оборудвано от производителя с устройство за ограничаване на скоростта, максималната конструктивна скорост е действителната скорост, позволена от устройството за ограничаване на скоростта.
 2.1.3.
 При определяне на масите, посочени в точка 2.1., производителят не налага ограничения върху използването на превозното средство, с изключение на онези, които се отнасят за характеристиките на гумите, които могат да бъдат коригирани, за да отговарят на конструктивната скорост, както е разрешено от Правило No 54 на ООН.
 2.1.4.
 За некомплектовани превозни средства, включително и превозните средства с шаси—кабина, които изискват допълнителен етап на комплектуване, производителят представя цялата съответна информация на производителите от следващия етап, за да продължат да се съблюдават изискванията на настоящия регламент.
 За целите на първа алинея производителят посочва местоположението на центъра на тежестта на масата, съответстваща на сумата от натоварването.
 2.1.5.
 Некомлектованите превозни средства от категории M2, M3, N2 и N3, които не са оборудвани с каросерия, се проектират така, че да дават възможност на производителите от следващия етап да изпълнят изискванията по раздел В, точки 7 и 8 и раздел Г, точки 6 и 7.
 3.
 За изчисленията във връзка с разпределението на масите и за всяка техническа конфигурация в рамките на типа превозно средство, както е определена от стойностите по съответните точки в информационния документ в съответствие с раздел А на част 1, производителят представя на органа по одобряването на типа информацията, необходима за установяване на следните маси:
 а)технически допустимата максимална маса с товар;
 б)технически допустимата максимална маса на осите или група оси;
 в)технически допустимата максимална теглена маса;
 г)технически допустимата максимална маса в точката(ите) на прикачване;
 д)технически допустимата максимална маса с товар на състав от превозни средства.
 Информацията се представя в таблична или всякаква друга подходяща форма, съгласувана с органа по одобряването на типа.
 3.1.
 Когато незадължителното оборудване има значително отражение върху масите и размерите на превозното средство, производителят съобщава на техническата служба разположението, масата и геометричното положение на центъра на тежестта спрямо осите на незадължителното оборудване, което може да бъде монтирано на превозното средство.
 Въпреки това, когато незадължителното оборудване е съставено от няколко части, разположени на различни места в превозното средство, производителят може да съобщи на техническата служба само разпределението на масата на незадължителното оборудване върху осите.
 3.2.
 За групи оси производителят посочва разпределението между осите на общата маса, приложена върху групата оси. Ако е необходимо, производителят посочва формулата за разпределението или представя съответните диаграми на разпределението.
 3.3.
 При поискване от органа по одобряване на типа или от техническата служба, производителят предоставя за целите на изпитването, превозно средство, представително за одобрявания тип.
 3.4.
 Производителят на превозното средство може да подаде пред органа по одобряването на типа заявление за признаване на дадено окачване за еквивалентно на въздушно окачване.
 3.4.1.
 Органът по одобряване на типа признава дадено окачване за еквивалентно на въздушно окачване, когато изискванията, определени в раздел Л, са изпълнени.
 3.4.2.
 Когато техническата служба е признала дадено окачване за еквивалентно на въздушно окачване, тя издава протокол от изпитването, който, заедно с техническото описание на окачването, се прилага към сертификата за ЕС одобряване на типа.
 4.
 Специални разпоредби по отношение